CELEX: 32022R0270
Language: sk
Date: 2022-02-23 00:00:00
Title: Vykonávacie nariadenie Komisie (EÚ) 2022/270 z 23. februára 2022, ktorým sa opravuje vykonávacie nariadenie Komisie (EÚ) 2021/1410 o povolení prípravku s obsahom Bacillus licheniformis DSM 28710 ako kŕmnej doplnkovej látky pre nosnice, menej významné druhy hydiny na znášku, chovné druhy hydiny a okrasné vtáky (držiteľ povolenia spoločnosť Huvepharma NV) (Text s významom pre EHP)

24.2.2022   
               
               
                  SK
               
               
                  Úradný vestník Európskej únie
               
               
                  L 43/7
               
            
         VYKONÁVACIE NARIADENIE KOMISIE (EÚ) 2022/270
         z 23. februára 2022,
         ktorým sa opravuje vykonávacie nariadenie Komisie (EÚ) 2021/1410 o povolení prípravku s obsahom Bacillus licheniformis DSM 28710 ako kŕmnej doplnkovej látky pre nosnice, menej významné druhy hydiny na znášku, chovné druhy hydiny a okrasné vtáky (držiteľ povolenia spoločnosť Huvepharma NV)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:
         
                     (1)
                  
                  
                     Vykonávacím nariadením Komisie (EÚ) 2021/1410 (2) sa na obdobie 10 rokov povolilo používanie prípravku s obsahom Bacillus licheniformis DSM 28710 ako kŕmnej doplnkovej látky pre nosnice, menej významné druhy hydiny na znášku, chovné druhy hydiny a okrasné vtáky.
                  
               
                     (2)
                  
                  
                     V prílohe k vykonávaciemu nariadeniu (EÚ) 2021/1410 bola v stĺpci „Druh alebo kategória zvierat“ uvedená nesprávna identifikácia druhov, v prípade ktorých je daná doplnková látka povolená, keďže v nej neboli zahrnuté chovné morky.
                  
               
                     (3)
                  
                  
                     Vykonávacie nariadenie (EÚ) 2021/1410 by sa preto malo zodpovedajúcim spôsobom opraviť. V záujme zrozumiteľnosti je vhodné nahradiť celú prílohu k uvedenému vykonávaciemu nariadeniu.
                  
               
                     (4)
                  
                  
                     S cieľom umožniť prevádzkovateľom krmivárskych podnikov prispôsobiť označenie doplnkovej látky a krmiva, ktoré ju obsahuje, opraveným podmienkam povolenia by sa malo stanoviť prechodné obdobie, pokiaľ ide o uvádzanie týchto výrobkov na trh.
                  
               
                     (5)
                  
                  
                     S cieľom chrániť oprávnené očakávania zainteresovaných strán vo vzťahu k podmienkam povolenia doplnkovej látky by toto nariadenie malo nadobudnúť účinnosť čo najskôr.
                  
               
                     (6)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Príloha k vykonávaciemu nariadeniu (EÚ) 2021/1410 sa nahrádza prílohou k tomuto nariadeniu.
         
         
            Článok 2
            
               1.   Prípravok špecifikovaný v prílohe a premixy obsahujúce uvedenú látku, ktoré sú vyrobené a označené pred 25. augustom 2022 v súlade s pravidlami uplatniteľnými pred 25. februárom 2022, možno naďalej uvádzať na trh až do vyčerpania existujúcich zásob.
            
            
               2.   Kŕmne suroviny a kŕmne zmesi obsahujúce daný prípravok a premixy uvedené v odseku 1, ktoré sú vyrobené a označené pred 25. februárom 2023 v súlade s pravidlami uplatniteľnými pred 25. februárom 2022, možno naďalej uvádzať na trh až do vyčerpania existujúcich zásob.
            
         
         
            Článok 3
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 23. februára 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 268, 18.10.2003, s. 29.
         
            (2)  Vykonávacie nariadenie Komisie (EÚ) 2021/1410 z 27. augusta 2021 o povolení prípravku s obsahom Bacillus licheniformis DSM 28710 ako kŕmnej doplnkovej látky pre nosnice, menej významné druhy hydiny na znášku, chovné druhy hydiny a okrasné vtáky (držiteľ povolenia spoločnosť Huvepharma NV) (Ú. v. EÚ L 304, 30.8.2021, s. 8).
      
      
         
            PRÍLOHA
            
                        Identifikačné číslo doplnkovej látky
                     
                     
                        Názov/meno držiteľa povolenia
                     
                     
                        Doplnková látka
                     
                     
                        Zloženie, chemický vzorec, opis, analytická metóda
                     
                     
                        Druh alebo kategória zvierat
                     
                     
                        Maximálny vek
                     
                     
                        Minimálny obsah
                     
                     
                        Maximálny obsah
                     
                     
                        Iné ustanovenia
                     
                     
                        Koniec platnosti povolenia
                     
                  
                        JTK/kg kompletného krmiva s obsahom vlhkosti 12 %
                     
                  
                        
                           Kategória: zootechnické doplnkové látky. Funkčná skupina: stabilizátory črevnej mikroflóry
                        
                     
                  
                        4b1828
                     
                     
                        Huvepharma NV
                     
                     
                        
                           Bacillus licheniformis DSM 28710
                     
                     
                        
                           Zloženie doplnkovej látky
                        
                        prípravok s obsahom Bacillus licheniformis DSM 28710
                        obsahujúci minimálne:
                        3,2 × 109 JTK/g doplnkovej látky
                        Tuhá forma
                        
                           Charakteristika účinnej látky
                        
                        životaschopné spóry mikroorganizmu Bacillus licheniformis DSM 28710
                        
                           Analytická metóda
                            (1)
                        
                        Na stanovenie počtu mikroorganizmov Bacillus licheniformis DSM 28710 v doplnkovej látke, premixe a krmive:
                        
                                    —
                                 
                                 
                                    difúzna platňová metóda EN 15784
                                 
                              Na identifikáciu mikroorganizmu Bacillus licheniformis DSM 28710:
                        
                                    —
                                 
                                 
                                    pulzná gélová elektroforéza (PFGE)
                                 
                              
                     
                        nosnice
                        menej významné druhy hydiny na znášku
                        chovné druhy hydiny
                        okrasné vtáky
                     
                     
                        –
                     
                     
                        1,6 × 109
                        
                     
                     
                        –
                     
                     
                        
                                    1.
                                 
                                 
                                    V návode na použitie doplnkovej látky a premixov sa musia uvádzať podmienky skladovania a stabilita pri tepelnom ošetrení.
                                 
                              
                                    2.
                                 
                                 
                                    Môže sa používať v krmive obsahujúcom tieto povolené kokcidiostatiká: diklazuril a lasalocid A sodný.
                                 
                              
                                    3.
                                 
                                 
                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a primerané organizačné opatrenia s cieľom riešiť riziká pri vdychovaní, kontakte s pokožkou alebo očami. Ak nemožno takýmito postupmi a opatreniami odstrániť alebo znížiť dermálnu alebo inhalačnú expozíciu alebo expozíciu očí na minimum, doplnková látka a premixy sa musia používať s vhodnými osobnými ochrannými prostriedkami vrátane prostriedkov na ochranu kože, očí a dýchacích ciest.
                                 
                              
                     
                        19. 9. 2031
                     
                  
               (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.